hu en kk ky ru ru ky ky ru ru ru bg ru ru ru en hbs_cyr ru ky hu ky ru ky ky ky ky ky ky ky ky ky ky ky ky ky ky ky ky ky ky ky ky ky ru ky ru ru ky ru ky ru ky ru ba ky ky ru ky ky ky ru ky ky ru tt ky ky et ru ky ky ky ky ky bg ky ky ky ru ky ky ru ky ru ky ru ky ky ru ce ky ru ru ru ru ky ru
"Фабула", 20.05.11 - 2-бет: •
Макала издегич Редакции газет Кыргызстана Кыргыз эл макалдары Архив-1 Архив-2 Архив-3 Архив-4 Архив-5 Архив-6 Zaman Кыргызстан Агым Айыл деми Алиби Асман пресс Азия news Арена kg Фабула Кереге kg Кыргызстан маданияты Көк Асаба Кутбилим Леди kg Майдан.kg Кыргыз туусу Учур Айгай kg Аалам С.С.С.Р Эл турмушу Эл сөзү Добулбас kg Айкын саясат Ачык саясат Майдан kg Адилет press Жалал-абад үнү Тарыхый мурас Обон Ош шамы Ош жаңырыгы Кыргыз руху Салык экспресс Саратан Diezel Айыл өкмөтү Нур Эл De факто Жаңы кылым Апта Алас Бишкек таймс Назар Энесай Новости Иссык-Куля Эркинтоо Биримдик Пресс kg Нур реклама Айат пресс Адилет пресс Лозунг Кабар
"Ар-Намыстын" депутаты Акылбек Жапаров аксакал жердеши Турдакун Усубалиевден илгерки итчилиги үчүн 19-май күнү расмий түрдө кечирим сурады. Эсиңерде болсо, тээ илгери Акаев доорунда Кочкордон депутаттыкка чогуу ат салышкан атаандашы Турдакун Усубалиевге Акылбек мырза аябагандай көө сыйпагыны эсибизде. Аксакалдын алдынан өтүп, аз да болсо аброй топтоп алууну көздөгөнү ачык эле көрүнүп турат. Бирок "айтылган сөз - атылган ок" демекчи, айтарын айтып алып, арадан алты жыл өткөндөн кийин актанып кечирим сурап атканы жогорудагыдай ойлорго түртүп атат да.
"Wikileaks" билдирет: М.Бакиевдин уруксаты 500 миң доллар турган
Кыңыр иштерди кырк жылга жеткирбей бет пардасын сыйрып аткан "Викиликс" деген маалымат булагы бар. Ошол сайт жакында мурунку бала падыша Максимдин банк системасындагы басмачылык жоруктарын жарыя кылды. Андагы маалымат боюнча, пайда түшчү кыбыр эткен бизнестин баарын жалмап кирген бала Бакиевге банк ачам деген ишкерлер жарым миллион доллар чотурун төлөп, лицензия сатып алышчу экен. "Кыргызкредитбанк", "Аманбанк", "Ысык-КөлИнвестБанк", "Кыргызкредитбанк", "Кыргызөнөржайкурулушбанк" сыяктуу банктарды зордук менен тартып алып, "БТА банкка" жаңыдан чабуулга өтө баштаганда 7-апрель окуясы болгон экен. Анан да досу Михаэл Надель башкарган "Азияуниверсалбанкы" аркылуу арам акчаларды адалдоо ишине Улуттук банкты тартып, мурунку төрагасы Улан Сарбановду "колдонууга" аракет кылган. Бирок натыйжа чыкпагандыктан, Сарбановду кызматтан алып ыргыткандыгы баяндалат.
Миллиондогон акчанын уюгу катары каралган "МегаКомго" көз арткандардын алдыңкы сабында бараткан "Серпус" фирмасын Акылбек Жапаров көзөмөлдөп атканы тууралуу аңыз кептер Ак үй тараптан угулду. Буга чейин айрым маалымат булактарында бул фирманы Максим Бакиев баштап жүрөт дегендей кептер кеткен. Балким, апрель окуясына чейин Максимдин жанында жүргөн Акылбек Жапаровдун аталган фирмага чынында эле тиешеси болуп жүрбөсүн?
Алтынбек Сулаймановдон тумшукка бирди жеген кадимки Камчы, ошондон кийин бир топко чейин активдүүлүгүн азайткандай болгон. Туура эле, нокауттан кийин тайм аут алыш керек да. Андан бери ай алмашып кетти. Азыркы тапта Камчы мырза кайра мурунку деңгээлине жетти. Бирок мурункудай, "Ата-Журт коалициядан чыгабыз", "Атамбаев бизге келсин", "Бабанов вицеликтен кетсин" деген сыяктуу азгырык, чакырыктар менен чыкпаса да, өчөшкөн өкмөтүн өкүртө эле сындап жатат. Маселен, бийлик Кыргызнефтегазга киришпей жатат, Тогуз-Торого барбай жатат, Казармандын жолуна асфальт төшөбөй жатат таризинде. Кыкеңдерче айтканда, толбогон идишке болбогон сууну куюп жатат да. "Кыргызнефтегаздагы" кызыкчылыктар Бакиевдин убагында эле бар болчу, аны нефти бизнеси менен шугулданган Камчы билбей калышы мүмкүн эмес болчу. Бакиевди аким кылган, депутат кылган Казармандын жолу Камчы министр болуп турганда ошондой абалда болчу, аны билбей калышы мүмкүн эмес болчу. Ал мыкты бизнесмен болгону менен, саясатта өтө эле чабал экенин өзү көрсөтүп жатат.
"Ар-Намыс" партиясында Анарбек Калматов деген депутат бар. Талас облусунун прокурору болуп турганда аталган партиянын активисттеринин аябай эле азабын берген жайы бар. Кийин Ошто прокурор болуп иштеди, андан кийин борбор шаарыбыздын прокурору болуп отурду. Бул жигитти жакындан жакшы билгендер, кадимки экс-премьер Кубанычбек Жумалиевдин жакын тууганы дешет. Экс-башкы прокурорлор Элмурза Сатыбалдиев, Нурлан Турсункуловдор менен курсташ гана эмес, группалаш экен. Бишкек шаар прокурорунан Элмурза өзү шыпырып түшкөн. Айрымдардын айтымында, Анарбек мырза ошол кезде шаар мэри Нариман Түлеев прокуратура күнүнө белекке берген беш жер участогун беш мыкты кызматкерлерге бергендин ордуна, оптомунан "ап" этип койгон имиш. Ал чатак ошол кездеги Ак үйдүн "атамандарына" чейин угулуп, акыры Жаныштын көрсөтмөсү менен көчүккө тебилгенин айтып жүрүшөт. Эми ушул жигит ички иштер министри Зарылбек Рысалиевге айбат көрсөткөн болуп жатат, койчумандын таягын таппай жаткан эчки сымал. Акаев, Бакиев убагында оппозиция мүчөлөрүн армансыз эзген адам эми минтип оппозициячыл депутат болуп калганын кара. Прокурор болуп тургандагы жоруктары тим эле жомок экен, таанышып баштадык. Оболу өзүбүз окуп чыгалы, анан силерге алып чыгалы.
Асылбек жок десе, депутаттар бар дешет…
Жогорку Кеңештин 19-майда пленардык жыйынында вице-спикер Асылбек Жээнбеков 27 депутаттын ар кандай себептер менен жыйында жоктугун айтып жатса, колу шок депутаттар жанындагы жок депутаттардын компьютерлерине асылышып, (көнгөн адаттарына салышып) 116 депутатты жыйынга катыштырып салышты. Күбө болуп отурган журналисттердин оозу ачылып эле калды. Чынын айтыш керек, парламентте мындай жагдай көнүмүш нерсеге айланды. Натыйжада, отуз депутат отуруп алып деле, 120 депутат отурат кылып мыйзам кабыл ала беришет. Анан мыйзам Башкы мыйзамдын баланча беренесине каршы келип калыптыр болуп, кабыл алынган мыйзамды кайрадан "көтөрүп чабышып" өзгөртүү, толуктоолорду киргизип, кайра баштан карап жата беришет, бир ишти эки кылышып. Анан кантип оңолмок элек…
Манас Акматбеков ай айланбай кызматтан алынды
Жаныш Бакиевдин жанында жандап жүргөн, "бөрк ал десе, баш алып жиберчү" кызыл шапкечендердин алдыңкысы болуп жүргөн Манас Акматбеков деген бар эмес беле. Ошол адам жакында эле УКМКнын өздүк коопсуздук кызматынын начальниги болуп дайындалып, бирок ай айланбай кызматтан айдалыптыр. Анткени Манас Акматбековго Ак үйдөгү бир үлкөндүн көзү түз эмес экен. УКМК башчысын чакырып алып, "аны кайсы кызматы үчүн алып келдиң"-деп катуу жемеге алган экен. "Чын эле кайсы кызматы үчүн?"-деп биз дагы иликтеп көрсөк, илгери Дүйшөбаев Бишкек шаарынын ИИБин башкарып турганда, Акматбеков кол алдында ГУБЭПти башкарчу экен. Кесиптештик мамилелери сакталып калса керек…
Комиссия ЖКдагы коррупциянын каналыбы?
Келгенден бери комиссия артынан комиссия түзүп, "комиссиячыл парламент" атыккан Жогорку Кеңештеги эл өкүлдөрүбүздүн бул жоругу жөн жерден эмес экен. Укканыбызга караганда, азыркы депутаттарыбыз жок жерден комиссия түзө калышып, оңой олжо табуунун ыгын таап алышкан экен. Көрсө, алардын комиссия дегени кадимки эле коррупциянын каналы турбайбы? Кайсы бир маселе боюнча жумушчу топ түзүмүш болуп, иликтеген жеринен жашылбайларды оңбогондой эле илип чыгышат имиш.
Татарлар чоку сурап жатышат…
Татарстандын президенти Рустам Минниханов спикер Ахматбек Келдибеков баш болгон Кыргызстандан барган парламенттик делегация менен болгон жолугушууда Кыргызстандын аты жок бир чокусуна татар акыны Габдулла Тукайдын атын берүүнү өтүнгөн сунушун билдирген. Буга Акматбек мырзанын эмне деп жооп кайтарганы али белгисиз… Бирок Татарстандын президентинин мындай сунушу кыргыздарга эмнени айтсак эле аткара беришет, биз деле аты жок чокуга Г.Тукайдын атын берүүнү сурап көрөлү эмне дешээр экен деп келеке кылгандай сезилет экен. Мындай жагдай ар кимге жагынып, кошоматтанып жатып, бүтүндөй дүйнөгө сырыбызды алдырып койгонубуздун кесепетинен чыгып жатат. Ошондуктан улуттук намысыбызды сактап, кадыр-баркыбызды баалай билсек жакшы болмок эле. Болбосо, чоң мамлекет түгүл, автономиялуу республикалар акыл үйрөтүп баштаса, шорубуздун куруганы ошол эмеспи.
кыргыз тилиндеги гезит "Форум"
email • архив • редакция
- Күйөөм жаш кыз менен жашап алыптыр. Бир күнү үйдө уктап жаткан жеринен балталап өлтүрүп салдым...
"Суу жүрөк" чек арачылар
Зарылбек Рысалиев, Ички иштер министри:
"Баскан-турганы оңду-солду болсо эле
баарын таластык кыла бересиңерби?.."
Улуттук филармониянын башкы директору:
"Менин кызматта отурганыма кээ бирөөлөрдүн ичи тарып жаткандыр…"
Маркумдар тирүүлөрдөн калыстык күтөт…
ЖАЙСАҢ ҮМӨТ УУЛУНУН "АЙКӨЛ МАНАС" ДАСТАНЫ ЭМИ КАЗАК ТИЛИНДЕ
Кыргыз Республикасынын Жогорку Кеңешинин төрагасы Акматбек Келдибеков мырзага
"Азыркы кызыл туунун бетиндеги күндүн бети түндүктөн көрүнүп, жалындары көрүнбөш керек"
"Бакен эженин арбагы колдоду го
Кыргызстан хоккей федерациясына мүчө…